หุ้นโซลปิดร่วง 1.68% ตลาดวิตกความไม่สงบบนคาบสมุทร
หุ้นโซลปิดร่วง 1.68% ตลาดวิตกความไม่สงบบนคาบสมุทร
3 ส.ค. 2560

ดัชนีคอมโพสิตตลาดหุ้นเกาหลีใต้ปิดร่วงในวันนี้ โดยดัชนีคอมโพสิตตลาดหุ้นเกาหลีใต้ (KOSPI) ลดลง 40.78 จุด หรือ -1.68% ปิดที่ 2,368.85 จุด
เนื่องจากนักลงทุนวิตกกังวลต่อสถานการณ์ความไม่สงบบนคาบสมุทรเกาหลี สืบเนื่องกรณีประธานาธิบดีโดนัลด์ ทรัมป์ แห่งสหรัฐ ได้ลงนามในร่างกฎหมายคว่ำบาตรเกาหลีเหนือรอบใหม่ ขณะที่เงินวอนอ่อนค่าเมื่อเทียบดอลลาร์สหรัฐ
ทั้งนี้ ทำเนียบขาวเปิดเผยว่า ประธานาธิบดีโดนัลด์ ทรัมป์ ได้ลงนามในร่างกฎหมายคว่ำบาตรรัสเซีย อิหร่าน และเกาหลีเหนือครั้งใหม่เมื่อวานนี้ หลังจากผ่านการรับรองจากสภาคองเกรส